Starfsfólki hjá Olís á Akranesi hefur verið tilkynnt um breytingar á vaktafyrirkomulagi um næstu mánaðamót . Þessi breyting mun hafa í för með sér að nokkrir skólanemar í bænum munu missa vinnuna , en að sögn Gunnars Sigurðssonar umboðsmanns Olís á Akranesi verður ekki ljóst fyrr en um mánaðamótin hve margir af lausráðna fólkinu í hlutastörfum missir vinnu . Gunnar segir að verið sé að breyta vaktafyrirkomulaginu í þá veru sem það er á höfuðborgarsvæðinu , í 10 - 12 tíma vaktir og það kalli fram breytingar , en aðspurður segir hann að ekki verði um fækkun verslana að ræða á Akranesi . „ Við höfum verið að reyna að skaffa fleiri skólanemum vinnu með því að hafa vaktirnar styttri en það breytist núna . “ Gunnar segir að þar sem að í sumum tilfellum sé fólki boðin vinna áfram , en við breytta vinnuskyldu , sé óábyrgt hjá sér að nafna einhverja tölu um það hvað margir komi til með að missa vinnuna um mánaðamótin .